Τσαπουρνιά Αχαΐας

Σχετικά με την ονομασία Τσαπουρνιά, δείτε στην αποσαφήνιση.

Η Τσαπουρνιά είναι ορεινός οικισμός του Δήμου Ερυμάνθου της ΑχαΐαςΕ.Ε.Τ.Α.Α. - Διοικητικές μεταβολές Τσαπουρνιάς Αχαΐας. eetaa.gr. Ανακτήθηκε: 12/06/2017..

Ονομασία
Το όνομα του οικισμού είναι φυτωνυμικό και προήλθε από τον ομώνυμο φυλλοβόλο θάμνοΤριανταφύλλου 1995, λήμμα Τσαπουρνιά.Λουλούδης 2010, σελ. 276..

Τοποθεσία
Βρίσκεται χτισμένη στις πλαγιές του Ερυμάνθου, πάνω από τις παρυφές πυκνού ελατόδασους, σε υψόμετρο μεταξύ 915-1.010 μέτρων και είναι εντός των ορίων της προστατευόμενης περιοχής του ορεινού όγκου του Ερυμάνθου από το πανευρωπαϊκό δίκτυο Natura 2000 με κύριο σκοπό την διατήρηση της άγριας χλωρίδας και πανίδας.

Απέχει οδικώς περίπου 22 χιλιόμετρα από την Χαλανδρίτσα, έδρα του Δήμου Ερυμάνθου, 35 χιλιόμετρα από τα Καλάβρυτα και 42 χιλιόμετρα από την πόλη της Πάτρας.

Γενικά στοιχεία
Η Τσαπουρνιά μαζί με τον οικισμό Μίχα, που απέχουν ελάχιστα μεταξύ τους, αποτελούν μια ενιαία παραθεριστική περιοχή καθώς και έναν τουριστικό προορισμό και τόπο εξόρμησης την χειμερινή και όχι μόνο περίοδο. Πολλοί διατηρούν εξοχικά σπίτια στην περιοχή.

Η περιοχή χαρακτηρίζεται για την πλούσια βλάστηση, το ορεινό ανάγλυφο και τοπίο καθώς και το υγιεινό κλίμα της.

Η Τσαπουρνιά αποτελεί αφετηρία πεζοπορικών διαδρομών και ανάβασης του Ερυμάνθου, ενώ υπάρχει μεταξύ άλλων και η πεζοπορική διαδρομή που ενώνει μέσω ορειβατικών μονοπατιών το Καλέντζι και την περιοχή Μίχα-ΤσαπουρνιάςΔιάσχιση από το Καλέντζι μέχρι το Χάνι του Μίχα - Αρχείο ορεινών διαδρομών για GPS στα Ελληνικά βουνά. hellaspath.gr. Ανακτήθηκε: 03/10/2014.. Στην περιοχή υπάρχει και ο εντυπωσιακός καταρράκτης Γκρεμιστός.

Ιστορικά στοιχεία
Στις αρχές του 20ου αιώνα είχε χτίσει και διατηρούσε εξοχικό σπίτι στην Τσαπουρνιά, όπου τότε ήταν ερημική σχεδόν περιοχή, ο Άρθουρ Μόρφυ (Arthur Morphy)Η βίλλα Μόρφυ στην Τσαπουρνιά έγινε δωρεά στον Μορφωτικό Σύλλογο Κυριών Πάτρας, αποδοχή δωρεάς με την οποία έκανε τα πρώτα του βήματα ο σύλλογος. Βλ. Γκουρβέλος 2007, σελ. 286· Τριανταφύλλου 1995, λήμμα Τσαπουρνιά., επιφανής των Πατρών, ιρλανδικής καταγωγής και γόνος της ξακουστής οικογενείας Μόρφυ, ο οποίος υπήρξε ιδρυτής του ποδοσφαιρικού τμήματος της Παναχαϊκής (Π.Γ.Ε.) τον Ιανουάριο του 1899 και αποτέλεσε διοικητικό παράγοντα της ομάδας και έναν από τους πρώτους ποδοσφαιριστές της.

Η Τσαπουρνιά αποτελεί σχετικά πρόσφατο οικισμό της τοπικής αυτοδιοίκησης (Ο.Τ.Α.). Αναγνωρίστηκε επίσημα στις 19/03/1961 και υπήχθη στην τότε Κοινότητα Λακκωμάτων και έκτοτε αποτελεί τμήμα της σε όλες τις διοικητικές μεταβολές της χώραςΕ.Ε.Τ.Α.Α. - Διοικητικές μεταβολές Κοινότητας Λακκωμάτων Αχαΐας. eetaa.gr. Ανακτήθηκε: 17/11/2017..

Η περιοχή ηλεκτροδότηθηκε από την ΔΕΗ την δεκαετία του 70 και συγκεκριμένα το 1973.

Δημογραφική εξέλιξη
Η δημογραφική εξέλιξη του οικισμού σύμφωνα με τις τρεις πιο πρόσφατες εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017. είναι η εξής:
 1991 2001 2011110Μόνιμος πληθυσμός: 0 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 20

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Σπυρίδων Ν. Γκουρβέλος, «Εν ταις των Νεζερών κώμαις». Ιστορία των Νεζερών, εκδ. Γραφικές Τέχνες Πέτρος Κούλης, Πάτρα 2007. ISBN 978-960-930162-6.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Τσαπουρνιά.

Εξωτερικοί σύνδεσμοι
 Δήμος Ερυμάνθου. Τσαπουρνιά Αχαΐας. hellaspath.gr. Ανακτήθηκε: 12/06/2017.
 Διάσχιση από το Καλέντζι μέχρι το Χάνι του Μίχα - Αρχείο ορεινών διαδρομών για GPS στα Ελληνικά βουνά. hellaspath.gr. Ανακτήθηκε: 03/10/2014.
 Ε.Ε.Τ.Α.Α. - Διοικητικές μεταβολές Τσαπουρνιάς Αχαΐας. eetaa.gr. Ανακτήθηκε: 12/06/2017.
 Ε.Ε.Τ.Α.Α. - Διοικητικές μεταβολές Κοινότητας Λακκωμάτων Αχαΐας. eetaa.gr. Ανακτήθηκε: 17/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου